ROMÂNIA

JUDETUL ARAD

COMUNA ŞIMAND

CONSILIUL LOCAL

**HOTĂRÂREA NR.40**

**DIN 18.04.2017**

**PRIVIND APROBAREA REGULAMENTULUI DE APLICARE A TAXEI SPECIALE DE SALUBRIZARE LA NIVELUL COMUNEI ŞIMAND**

**CONSILIUL LOCAL AL COMUNEI ŞIMAND**, întrunit în şedinţa sa ordinară din data de 18.04.2017

Având în vedere:

- expunerea de motive întocmită de către d-l consilier Bogdan Petru;,

- raportul d – nei secretar Brîndaş Lavinia,

- prevederile art.484, alin. 1 – 3 din Legea nr. 227/2015 privind Codul fiscal, cu modificările şi completările ulterioare;

- prevederile art. 30 din Legea nr. 273/2006, privind finanţele publice locale, cu modificările şi completările ulterioare;

- prevederile art. 42, alin ( 1 ) , lit. c din Legea nr. 51/2006 a serviciilor comunitare de utilităţi publice cu modificările şi completările ulterioare;

- prevederile art. 26, alin. ( 1 ), lit. c, alin. ( 2 ) şi alin. (3) din Legea nr. 101/2006 privind serviciul de salubrizare a localităţilor, cu modificările şi completările ulterioare;

- prevederile Legii nr. 384/2013, privind aprobarea O.G.nr. 31/2013 pentru modificarea şi completarea O.U.G. nr. 196/2005 privind Fondul de Mediu care reglementează introducerea unei taxe , începând cu anul 2017, în cuantum de 80 lei tonă depozitată la care se adaugă TVA;

- prevederile art. 45,alin.2,lit.c şi art.115, alin. 1, lit. b din Legea nr. 215/2001, privind administrația publică locală, republicată, cu modificările și completările ulterioare;

- votul ,,pentru” a 8 consilieri din cei 12 în funcţie fiind prezenţi 12 consilieri,

În temeiul art.45, alin ( 1 ) din Legea nr.215 din 23 aprilie 2001 privind administraţia publică locală, republicată, cu modificările şi completările ulterioare,

**H O T Ă R Ă Ş T E :**

**Art.1**: Se aprobă Regulamentul de aplicare a taxei speciale de salubrizare la nivelul comunei Șimand, conform Anexei nr.1, care face parte integrantă din prezenta hotărâre.

**Art.2**.Cu ducerea la îndeplinire a prevederilor prezentei hotărâri se încredinţează primarul comunei Şimand şi se comunică cu:

-Instituţia Prefectului - judeţul Arad, Serviciul juridic și contencios administrativ;

-Primarul comunei Şimand;

- Cetăţenii comunei Şimand.

Preşedinte de şedinţă, Avizat de legalitate,

 Bogdan Petru secretar Brîndaş Lavinia